Marcel Ciolacu vrea ca "Fără penali în funcţii publice" să fie prioritate zero a Senatului.
PSD ar putea susține campania "Fără penali în funcții publice, lansată de USR PLUS. Cer, ca prioritate zero, la Senat să fie introdus pe ordinea de zi proiectul, a anunțat luni Marcel Ciolacu.
"Voi cere, ca prioritate zero, la Senat să fie introdus pe ordinea de zi proiectul, astfel încât, după promulgarea legii, dl. prim-ministru penal condamnat să organizeze referendumul prin care românii să se exprime dacă doresc sau nu penali în funcţii publice. Eu sunt ferm convins că românii, peste 90%, nu doresc penali în nicio funcţie publică", spune Marcel Ciolacu.El a mai spus că cere "Biroului Permanent al Senatului, liderului senatorilor PSD şi nu în ultimul rând domnului Barna, susţinătorul proiectului Fără penali, şi domnului Cioloş" să introducă, la prima şedinţă a Biroului Permanent al Senatului, pe ordinea de zi acest proiect de lege.Camera Deputaţilor a votat pe 27 iunie 2020 legea "Fără penali în funcţii publice". La vot s-au înregistrat 295 de voturi "pentru" şi o singură abţinere.